b'\n_START_ARTICLE_\nWilliam Weber Coblentz\n_START_SECTION_\n\xc5\xbdivljenje in delo\n_START_PARAGRAPH_\nCoblentzova star\xc5\xa1a sta bila nem\xc5\xa1kega in \xc5\xa1vicarskega porekla. Diplomiral je leta 1900 na Caseovi \xc5\xa1oli za uporabno znanost, sedaj Case Western Reserve University. Magisterij in doktorat je opravil leta 1901 in 1903 na Univerzi Cornell v Ihaci, New York._NEWLINE_Prvi je preveril Planckov zakon sevanja \xc4\x8drnega telesa. Raziskoval je tudi v astronomiji, kjer je meril temperaturo planetov in sevanje zvezd. Velja za utemeljitelja astronomske infrarde\xc4\x8de spektroskopije._NEWLINE_Skupaj z Lamplandom je meril velike razlike med dnevnimi in no\xc4\x8dnimi temperaturami na Marsu.'